

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1622-С/21-1, О.С.

Датум: 05.11.2021. године

**СТРУЧНА СЛУЖБА**

**ГЛАВНОГ ОДОБОРА ДНС-а**

**ПРЕДМЕТ: Мишљење, доставља се,-**

Републичка комисија за утврђивање сукоба интереса у органима власти Републике Српске (у даљем тексту: Комисија), дана 13.09.2021.године запримила је путем мејла захтјев од Стручне службе Главног одбора ДНС-а, за давање мишљења: ***„да ли лице које је на изборима 2020. године изабрано за одборника у скупштини локалне заједнице може истовремено обављати дужност помоћника директора Пореске управе Републике Српске“.***

Републичка комисија за утврђивање сукоба интереса у органима власти Републике Српске, у складу са чланом 16. став 4. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) дала је следеће мишљење:

Законом о спречавању сукоба интереса у органима власти Републике Српске („Службени гласник Републике Српске“,број 73/08 и 52/14) није прописана неспојивост, односно сукоб интереса, у обављању функције одборника у скупштинама јединица локалне самоуправе и помоћника директора Пореске управе Републике Српске.

Међутим, у нашем правном систему неспојивост у обављању послова и сукоб интереса прописани су и санкционисани и другим материјалним прописима који су регулисали поступак, санкције и предвидјели органе за рјешавање неспојивости послова и сукоб интереса.

Пореска управа је сходно члану 32. Закона о републичкој управи („Службени гласник Републике Српске“, број: 115/18) републичка управа, a помоћник руководиоца републичке управе је радно мјесто дефинисано чланом 27. Закона о државним службеницима („Службени гласник Републике Српске, број 118/08, 117/11, 37/12 и 57/16).

Сукоб интереса у конкретном случају је третиран Законом о државним службеницима који у члану 23. став 1. прописује да:

“ Државни службеник не смије обављати дужности, активности или бити у положају који доводи до сукоба интереса са његовим службеним дужностима, а нарочито...

в) обављати функцију одборника или посланика, нити извршну функцију у органима власти Републике и јединица локалне самоуправе“.

У истом члану у ставу 6. прописано је да *„*у случају постојања сукоба, Влада или руководилац органа по спроведеном поступку разрешава дужности државног службеника и престаје му радни однос“.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Стручна служба Главног одбора ДНС-а, Бошка Тошића 4, 78000 Бања Лука
2. У спис предмета
3. a/a.